སྟོད་དབུས་གཙང་དུ་བསྟན་པ་བསྣུབས་ཤིང༌།རིག་གནས་ཉམས་རྒུད་ཚབས་ཆེན་པོ་བྱུང་བའི་སྐབས་སུ་ཡང༌།མི་ཉག་ཕན་ཁོན་གྱི་དགོན་སྡེ་མང་ལ།རིག་གནས་ཀྱི་འཆད་ཉན་ཡང་ཤིན་ཏུ་དར།དཔེར་ན།ཇོ་བོ་རྗེ་བོད་ལ་མ་ཕེབས་གོང་ནས་རྒྱ་གར་དུ་བྱོན།དཔལ་ནཱ་ལེནྡྲར་མཁན་པོ་ཡུན་རིང་བཞུགས་ཏེ་རྒྱ་གར་ལ་སྐུ་གཤེགས་པའི་ཙ་མི་ལོ་ཙཱ་བ་སངས་རྒྱས་གྲགས།བླ་ཆེན་དགོངས་པ་རབ་གསལ་གྱི་སློབ་དཔོན་གོ་རོང་སེང་གེ་གྲགས་དང༌།ཀྭ་འོད་མཆོག་གྲགས།ད་དུང་ལྗང་ལོ་ཙཱ་བ་དང་ཤར་པ་བ་ཆེན་པོ།ཕྱིས་ཀྱི་མི་ཉག་མཁས་པ་མི་ལྔ་སོགས་མཁས་གྲུབ་དུ་མ་བྱོན།བོད་ཀྱི་རིག་གནས་ཁྱབ་གདལ་དུ་སྤེལ་བར་མཛད་རྗེས་འགྲན་ཟླ་བྲལ་བ་བཞགས་པཎ་ཚ་ཞང་དང་སོག་རྒྱལ་བར་གྱི་སྒྲ་སྒྱུར་པ་ཡང་མི་ཉག་གི་མི་ཁོ་ན་ཡིན།དེའི་ཕྱིར་མི་ཉག་གི་ལོ་རྒྱུས་ནི་བོད་ཀྱི་ལོ་རྒྱུས་ནང་གི་གཙོ་བོའི་ཆ་ཞིག་ཡིན་ནོ།།